कल्पना कीजिए धरती की सारी 
ऑक्सीजन गायब हो जाए। 
हमेशा के लिए नहीं, बस 5 सेकेंड के लिए?
आप देख रहे हैं 
‘‘क्या हो अगर’’
और ये है क्या हो अगर दुनिया में सिर्फ 
5 सेकेंड के लिए ऑक्सीजन ना रहे? 
एक लंबी सांस लें।
कितना अच्छा महसूस होता है ना? 
आप सांस लेते वक़्त जो अंदर 
ले रहे हैं वो ऑक्सीजन है,
ये हमारे वातावरण का 21 फीसदी है, 
जिसमें 78 फीसदी नाइट्रोजन है। 
हालांकि ये हमारे वातावरण में सबसे 
ज़्यादा पाई जाने वाली गैस नहीं है,  
पर ये सबसे अहम है। 
ऑक्सीजन के बिना, पेड़-पौधे, जानवर, 
पानी और हम इंसान, इनमें से 
किसी का भी वजूद ना होता। 
5 सेकेंड ऑक्सीजन के बिना रहना, 
सुनने में कोई लंबा वक़्त नहीं लगता।  
हममें से ज़्यादातर लोग कम से कम 
30 सेकेंड तक बगैर सांस लिए रह सकते हैं। 
आपके शरीर को कुछ महसूस होने से 
पहले ही 5 सेकेंड गुज़र चुके होंगे। 
आपकी सांसों पर असल में 
इसका असर नहीं होगा। 
लेकिन बाकी चीज़ों का क्या? 
उन पर असर होगा। 
सिर्फ 5 सेकेंड में, धरती 
पूरी तरह से अलग दिखने लगेगी। 
ऑक्सीजन के बगैर, आप हूवर डैम,
पैंथिऑन डोम या कंक्रीट से बनी किसी भी 
चीज़ को अल्विदा कहने के लिए तैयार हो जाइए। 
ये ढ़ांचे तुरंत ही ढ़ह जाएंगे।
ऑक्सीजन कंक्रीट को बांधे रखने में 
एक खास भूमिका निभाती है। 
इसके बगैर, कंक्रीट केवल धूल है।
इमारतों का ज़िक्र कर ही रहे हैं तो,  
किसी भी तरह की धातु तुरंत 
एक दूसरे में मिलने लगेगी। 
ये इसलिए कि धातुओं के 
ऊपर ऑक्सिडेशन की एक परत होती है
जो उन्हें आपस में जुड़ने से रोके रखती है।
इस परत के बगैर, धातु आपस 
में बंधने लग जाएंगे। 
अगर आप उस वक़्त बीच पर धूप सेंक रहे हैं,  
तो आपके झुलसने का यानी गंभीर 
सनबर्न का भी खतरा हो सकता है। 
सूरज की यू.वी किरणों से 
हमें बचाए रखने वाली ओज़ोन परत, 
ऑक्सीजन की बनी होती है। 
अगर आप ऑक्सीजन हटा देते हैं, 
तो धरती बेहद गर्म हो जाएगी। 
हमें सूरज की यू.वी किरणों से 
बचाने कि लिए कुछ भी नहीं होगा। 
धूप से झुलसने के अलावा, हमारे 
कान का अंदर वाला हिस्सा भी फट सकता है। 
ऑक्सीजन ना होने का मतलब हवा 
का 21 फीसदी दबाव ना होना।
हवा के दबाव में इतना बड़ा बदलाव  
अचानक समुद्र स्तर पर पहुंचने और एक 
बार में 2000 मीटर नीचे जाने के बराबर होगा। 
हमारे कानों के पास इसमें ढ़ल पाने 
जितना वक़्त नहीं होगा।  
मज़ा आ रहा है?  
ज़्यादा देर तक नहीं।  
ऑक्सीजन के बगैर, आग भी नहीं होगी  
गाड़ियों में जो कंबस्चन होता है, 
वो भी नहीं होगा। 
ऐसा कोई भी वाहन जो इलेक्ट्रिक नहीं है, 
अपने आप बंद पड़ जाएगा। 
विमान हवा से नीचे गिरने लगेंगे,
और लाखों गाड़ियां 
अपने रास्तों पर रुक जाएंगी।  
आसमान पूरी तरह काला पड़ जाएगा।  
धरती पर पहुंचने के पहले,
सूरज से आने वाली रोशनी हवा में 
कई तिनकों से टकराती हुई आती है।  
वातावरण में ऑक्सीजन ना होने से, 
रोशनी के पास टकराने के लिए कम चीज़ें होंगी,
और आसमान काला नज़र आने लगेगा।
और हाँ, ये सब होने के साथ-साथ, 
धरती का क्रस्ट पूरी तरह से ढ़ह जाएगा।  
ये इसलिए कि धरती का क्रस्ट 
45 फीसदी ऑक्सीजन से बना है। 
ये क्रस्ट, टूटने लगेगा,  
और तब तक टूटता रहेगा जब तक ये आपको 
और धरती पर रह रहे सभी लोगों को  
ग्रैविटी से आज़ाद ना कर दे।
सुनने में मज़ेदार है? शायद नहीं। 
लेकिन खुशकिस्मती से, 
ऐसा होने की संभावना नहीं है, 
तो आप 21 फीसदी ऑक्सीजन में 
जी भर कर सांस ले सकते हैं। 
ऐसी और दिलचस्प चीज़ों 
के बारे में जानने के लिए, 
देखते रहें 
‘‘क्या हो अगर’’
